cyanic-selkie/wikianc huggingface dataset:
Էներգիա-իմպուլսի թենզոր
Թենզորի բաղադրիչների որոշումը
Քանի որ էներգիայի և իմպուլսի թենզորը երկրորդ ռանգի է, նրա բաղադրիչները կարելի է պատկերել 4 × 4 չափանի մատրիցի ձևով՝
i-ով և k-ով կնշանակենք ինդեքսների փոփոխությունը 1-ից 3 միջակայքում։
Ժամանակ-ժամանակ բաղադրիչը ռելյատիվիստական զանվածի խտությունն է, այսինքն՝ էներգիայի խտությունը՝ բաժանած լույսի արագության քառակուսու վրա ։ Այն հատուկ հետաքրքրության է արժանի, քանի որ պարզ ֆիզիկական մեկնաբանություն ունի։ Կատարյալ հեղուկի դեպքում այս բաղադրիչը
է, իսկ մյուս դեպքերում դատարկ տարածությունում էլեկտրամագնիսական դաշտի համար այն
է, որտեղ E-ն և B-ն համապատասխանաբար էլեկտրական և մագնիսական դաշտերն են ։
Ռելյատիվիստական զանգվածի հոսքը xi մակերևույթով համարժեք է գծային իմպուլսի i-րդ բաղադրիչին՝
բաղադրիչները ներկայացնում են գծային իմպուլսի i-րդ բաղադրիչի հոսքը xk մակերևույթով։ Մասնավորապես, ներկայացնում է նորմալ մեխանիկական լարվածությունը, որը, եթե անկախ է ուղղությունից, կոչվում է ճնշում։ Մնացած բաղադրիչները ներկայացնում են սահքի լարվածությունը։
Պինդ մարմնի ֆիզիկայում և հեղուկների մեխանիկայում լարվածության թենզորը սահմանվում է որպես էներգիայի և իմպուլսի թենզորի տարածական բաղադրիչը սեփական հաշվարկման համակարգում։ Այլ կերպ ասած, տեխնիկական էներգիայի և իմպուլսի թենզորը in տարբերվում է այս էներգիայի և իմպուլեսի թենզորից իմպուլսի անդամով։
Հարաբերականության հատուկ տեսություն
Էներգիայի և իմպուլսի թենզորը պահպանվող Նյոթերի հոսանքն է, որը զուգորդվում է տարածաժամանակի զուգահեռ տեղափոխության հետ։
Ոչ գրավիտացիոն էներգիա-իմպուլսի դիվերգենցիան զրո է։ Այլ կերպ ասած, ոչ գրավիտացիոն էներգիան և իմպուլսը պահպանվում են՝ Եթե գրավիտացիան աննշան է և տարածաժամանակի համար կիրառվել է կարտեզյան կոորդինատական համակարգ, սա կարելի է արտահայտել մասնակի ածանցյալներով որպես
Դրա ինտեգրալային տեսքը կլինի
որտեղ N-ը տարածաժամանակի ցանկացած կոմպակտ քառաչափ տիրույթ է, \partial N-ը դրա սահմանն է՝ եռաչափ հիպերմակերևույթ, իսկ -ը սահմանի նորմալ տարրն է։
Հարթ տարածաժամանակում կիրառելով կարտեզյան կոորդինատները և միավորելով դա էներգիա-իմպուլսի թենզորի հետ, կարող ենք ցույց տալ, որ անկյունային մոմենտը նույնպես պահպանվում է՝
Հարաբերականության ընդհանուր տեսություն
Եթե գրավիտացիան աննշան չէ կամ կիրառվում է կամայական կոորդինատական համակարգ, էներգիա-իմպուլսի դիվերգենցիան դեռ առկա չէ։ Բայց երբ կիրառվում է դիվերգենցիայի՝ կոորդինատներից անկախ սահմանումը, որը համապատասխանում է կովարիանտ ածանցյալին՝
որտեղ-ն Քրիստոֆելի սիմվոլն է, որը գրավիտացիոն ուժային դաշտն է։
Հետևաբար, եթե \xi^{\mu}-ն որևէ Քիլինգի վեկտորական դաշտ է, ապա Քիլինգի վեկտորական դաշտի առաջացրած սիմետրիայի հետ զուգորդվող պահպանման օրենքը կարելի է արտահայտել որպես
Սրա ինտեգրալային տեսքը՝
Հարաբերականության ընդհանուր տեսության մեջ էներգիա-իմպուլսի սիմետրիկ թենզորը գործում է որպես տարածաժամանակի կորության աղբյուր, և գրավիտացիայի տրամաչափային ձևափոխության հետ զուգակցվող հոսանքի խտությունն է։ Հարաբերականության ընդհանուր տեսությունում հարաբերականության հատուկ տեսության մեջ կիրառվող մասնակի ածանցյալները փոխարինվում են կովարիանտ ածանցյալներով։ Սա նշանակում է, որ անխզելիության հավասարումը այլևս չի նշանակում, որ թենզորով արտահայտված ոչ գրավիտացիոն էներգիան և իմպուլսը բացարձակ պահպանվում են, այսինքն՝ գրավիտացիոն դաշտը կարող է աշխատանք կատարել նյութի վրա և հակառակը։ Նյուտոնյան գրավիտացիայի դասական սահմանում սա պարզ մեկնաբանություն ունի․ էներգիան վերածվում է գրավիտացիոն պոտենցիալ էներգիայի, որը չի ներառվում թենզորում, իսկ իմպուլսը դաշտի միջոցով հաղորդվում է մյուս մարմիններին։ Հանաբերականության ընդհանուր տեսությունում Լանդաու-Լիֆշիցի փսևդոթենզորը միակ միջոցն է՝ սահմանելու էներգիայի և իմպուլսի խտությունների գրավիտացիոն դաշտը։ Այսպիսի որևէ լարվածության-էներգիայի փսևդոթենզոր կարելի է լոկալ անհետացնել կոորդինատային ձևափոխության միջոցով։
Կորացած տարածաժամանակում տարածանման ինտեգրալը այժմ կախված է տարածանման շերտից։ Ընդհանուր կորացած տարածությունում էներգիա-իմպուլսի վեկտոր սահմանելու միջոց չկա։
Այնշտայնի դաշտի հավասարումներ
Հարաբերականության ընդհանուր տեսությունում լարվածության թենզորն ուսումնասիրվում է Այնշտայնի դաշտի հավասարումների կոնտեքստում, որոնք հաճախ գրվում են որպես
որտեղ R_{\mu \nu}-ը Ռիչչիի թենզորն է, R-ը՝ Ռիչչիի սկալյարը (Ռիչչիի թենզորի թենզորական կրճատումը), -ն՝ մետրիկ թենզորը, իսկ G-ն՝ գրավիտացիոն հաստատունը։
Մեկուսացված մասնիկ
Հարաբերականության հատուկ տեսությունում m զանգվածով և հետագծով մասնիկի լարվածություն-էներգիան
է, որտեղ -ն արագության վեկտորն է (չպետք է շփոթել 4-արագության հետ), δ-ն Դիրակի դելտա ֆունկցիան է, իսկ -ն՝ մասնիկի էներգիան։
Հավասարակշռության մեջ գտնվող հեղուկի լարվածություն-էներգիան
թերմոդինամիկական հավասարակշռության մեջ գտնվող կատարյալ հեղուկի համար լարվածություն-էներգիայի թենզորը մասնավորապես պարզ տեսք ունի՝
որտեղ \rho-ն զանգված-էներգիայի խտությունն է (կիլոգրամ-մետր-խորանարդ), p-ն հիդրոստատիկ ճնշումն է (պասկալներով), u^{\alpha}-ն հեղուկի 4-արագությունն է, -ն՝ մետրիկ թենզորի հակադարձը։
մետրիկ թենզորի հակադարձը պարզապես
է, իսկ լարվածություն-էներգիայի թենզորն անկյունագծային մատրից է՝
Էլեկտրամագնիսական լարվածություն-էներգիայի թենզոր
Աղբյուրներ չպարունակող էլեկտրամագնիսական դաշտի համար Հիլբերտի լարվածություն-էներգիայի թենզորը
է, որտեղ F_{\mu \nu}-ը էլեկտրամագնիսական դաշտի թենզորն է։
Սկալյար դաշտ
Կլայն-Գորդոնի հավասարմանը բավարարող \phi սկալյար դաշտի համար լարվածություն-էներգիայի թենզորը է։
Լարվածություն-էներգիայի տարբեր սահմանումներ
Ոչ գրավիտացիոն լարվածություն-էներգիայի մի քանի անհամարժեք սահմանումներ կան։
Հիլբերտի լարվածություն-էներգիայի թենզոր
Սահմանվում է որպես ֆունկցիոնալ ածանցյալ՝
որտեղ -ը գործողության լագրանժյանի խտության ոչ գրավիտացիոն մասն է։ Այն սիմետրիկ է և տրամաչափային ինվարիանտ։
Կանոնիկ լարվածություն-էներգիայի թենզոր
Նյոթերի թեորեմը նշանակում է, որ տարածության և ժամանակի միջով զուգահեռ տեղափոխության հետ զուգակցվող պահպանվող հոսանք գոյություն ունի։ Այն կոչվում է կանոնիկ լարվածություն-էներգիայի թենզոր։ Ընդհանրապես սա ոչ սիմետրիկ է, և եթե որևէ տրամաչափային տեսություն ունենք, այն կարող է տրամաչափային ինվարիանտ չլինել։
Հարաբերականության ընդհանուր տեսությունում զուգահեռ տեղափոխությունները կոորդինատական համակարգի նկատմամբ են և որպես այդպիսին ենթական չեն կովարիանտ ձևափոխության։
Գրավիտացիոն էներգիա-իմպուլս
Ըստ համարժեքության սկզբունքի՝ գրավիտացիոն էներգիա-իմպուլսը միշտ լոկալ կանհետանա որևէ ընտրված համակարգի որևէ ընտրված կետում, ուստի գրավիտացիոն էներգիա-իմպուլսը չի կարող արտահայտվել ոչ զրոյական թենզորով, և պետք է փսևդոթենզոր կիրառենք։
Հարաբերականության ընդհանուր տեսությունում գրավիտացիոն լարվածություն-էներգիա-իմպուլսի փսևդովեկտորի բազմաթիվ հնարավոր տարբեր սահմանումներ կան, այդ թվում՝ Այնշտայնի փսևդոթենզորը և Լանդաու-Լիֆշիցի փսևդոթենզորը։ Լանդաու-Լիֆշիցի փսևդոթենզորը համապատասխան կոորդինատական համակարգ ընտրելու միջոցով կարելի է զրո դարձնել տարածաժամանակի ցանկացած իրադարձության դեպքում։
Ծանոթագրություններ
Կատեգորիա:Թենզորներ Կատեգորիա:Դաշտի տեսություն
Նեղություն (ֆիլմ, 2017)
Նեղություն (Теснота), ռուս կինոռեժիսոր Կանտեմիր Բալագովի առաջին լիամետրաժ ֆիլմը՝ ստեղծված 2017 թվականին։
Սյուժե
1998, Նալչիկ, Հյուսիսային Կովկաս, Ռուսաստան։ Քսանչորսամյա Իլանան աշխատում է հոր ավտոտնակում, որպեսզի նրան օգնի ծայրը ծայրին հասցնել։ Մի երեկո նրանց ամբողջ մեծ ընտանիքն իրենց ընկերների հետ հավաքվում են նշելու նրա կրտսեր եղբոր՝ Դավիդի նշանադրությունը։ Գիշերը զույգին առջանգում են՝ նրան համար պահանջելով փրկագին։ Այդ համախմբված հրեական բնակավայրում ոչ ոք չի դիմում ոստիկանությանը, բայց և չգիտեն՝ որտեղից գտնել անհրաժեշտ գումարը Դավիդին ու նրա հրասնացուին ազատելու համար։ Իլանան ու նրա ծնողները, յուրաքանչյուրն իր ձևով, այդ նպատակի համար գնում են ցանկացած զոհողության.
Արտադրություն
Բալագանովի առաջին լիամետրաժ ֆիլմի սյուժեն հիմնված է իրական դեպքի վրա, որ տեղի է ունեցել նրա հայրենիքում Չեչենական պատերազմի ժամանակ ։ Ֆիլմը նկարահանվել է Ալեքսանդր Սոկուրովի ոչ առևտրայի հիմնադրամի կողմից «Пример интонации» կինեմատոգրաֆի աջակցությամբ «Լենֆիլմ» կինոստուդիայի հետ միասին Վլադիմիր Սմիռնովի հասարակական հիմնադրամի միջոցներով և գրեթե առանց պետության ֆինանսական օգնության, բացառությամբ Սանկտ Պետերբուրգի մշակույթի կոմիտեի օգնությունը ։ Ինչպես նշել է Բալագովը, եթե չլինեին Սոկուրովն ու նրա «Пример интонации» հիմնադրամը, «այս ֆիլմը պարզապես չէր լինի» ։ Ֆիլմում նկարահանվել են ինչպես հասարակ մարդիկ, այնպես էլ պրոֆեսիոնալ դերասաններ Նալչիկից, Մոսկվայից ու Սանկտ Պետերբուրգից ։ Ֆիլմի արտադրությունն սկսվել է 2016 թվականի սեպտեմբերին ։ Ինտերիերային հիմնական նկարահանումներն անցկացվել են Սանկտ Պետերբուրգում, իսկ  բնապայմաններում նկարահանումները տեղի են ունեցել Նալչիկում՝ հրեական թաղամասում ։ Ֆիլմը նկարահանվել է 1,33:1 (4:3) «համր» ձևաչափով, ինչը, ըստ Բալագովի խոսքերի, նրան թույլ է տվել սյուժեն առավելագույնս կենտրոնացնել հերոսի՝ մարդու վրա , «որպեսզի հանդիսատեսի մոտ բացարձակապես ամեն ինչ առաջացնի նեղության այդ զգացումը՝ լույսը, ձայնը, մոնտաժը, որպեսզի կադրի ներսում նեղ լինի» («чтобы у зрителя абсолютно все вызывало это ощущение тесноты: свет, звук, монтаж, чтобы внутри кадра было тесно») ։ Ֆիլմի վերնագիրը՝ «Նեղություն», ըստ ռեժիսորի խոսքերի, «ընդգրկում է նեղության բոլոր նշանակությունները», այդ թվում «անձնական եսասիրությունը և ավանդույթների նեղությունը, ներքին շրջանակների, ազգային մտածողության նեղությունը ու տարածական նեղությունը, երբ երկու ժողովուրդներին տեղը չի բավականացնում» ։
Ցուցադրություն և քննադատություն
2017 թվականին ֆիլմն ընդգրկվել է Կաննի կինոփառատոնի «Հատուկ հայացք» ծրագրում ։ Կինոփառատոնի նախագահ Թիերի Ֆրեմոն այդ դեպքը բնութագրել է որպես «կինոարտադրության վերածնունդ» Ռուսաստանում, իսկ Բալագովն ինքը նշել է, որ «երիտասարդ մարդու համար շատ կարևոր է առաջին ֆիլմով մասնակցել Կաննի կինոփառատոնին, կարևոր չէ՝ որ ծրագրին» և ավելացրել, թե հնարավոր է, որ այդ մասնակցությունն ինչ-որ կերպ ռուսական կինոարտադրությանը դրդի Ռուսաստանի կենտրոնական հատվածներից շեշտն այնուամենայնիվ տեղափոխել Հյուսիսային Կովկասի տարածաշրջանի վրա» ։ Սկզբում ֆիլմի խրոնոմետրաժը կազմել է 2 ժամ, 30 րոպե, սակայն Կաննում մեծ էկրանով այն դիտելուց հետո Բալագովը որոշել է կրճատել այն  մինչև 118 րոպե ։
Մայիսի 24-ին Կաննում տեղի է ունեցել ֆիլմի դերասանների ու նկարահանող անձնակազմի ֆոտոքոլ, որում Բալագովին սատարել է Քոլին Ֆարելը ։ Նույն օրը ֆիլմը ցուցադրվել է կինոփառատոնում, где была встречена овациями , իսկ մայիսի 25-ին այն ներկայացվել է փառատոնի ռուսական տաղավարում ։ Մայիսի 27-ին մրցանակի ժյուրին Ալիսա Սայմոնի գլխավորությամբ հայտարարել է, որ «Նեղություն» ֆիլմն արժանացել է Կինոմամուլի միջազգային ֆեդերացիայի մրցանակի Ռոբեն Կամպիյոյի «120 հարված րոպեում» և Պեդրո Պինիոյի «Ոչնչի ֆաբրիկա» ֆիլմերի հետ միասին ։ Մրցանակաբաշխության արարողության ժամանակ Բալագովն ասել է. Շնորհակալություն, որ այս պատմությանը թույլ տվեցիք հասնել ձեզ, որ երես չշրջեցիք նրանից։ Մեծ հույս ունեմ, որ մրցանակը կազդի Հյուսիսային Կովկասում կինեմատոգրաֆի ստեղծման վրա» ։ «Նեղություն» ֆիլմը ներկայացված է եղել մրցանակի նաև «Հատուկ հայացք» անվանակարգում և ինչպես նաև հավակնել է «Ոսկե տեսախցիկ» մրցանակի որպես ռեժիսորական լավագույն նորամուտ ։ Ռեժիսոր Անդրեյ Զվյագինցևի ռուսական մեկ այլ ֆիլմ՝ «Нелюбовь», ստացել է ժյուրիի մրցանակ, որը Կաննի կինոփառատոնի երկրորդ մրցանակն է իր նշանակությամբ ։
Բալագովի աշխատանքը դարձել է «Հատուկ հայացք» ծրագրի առաջատար և բարձր է գնահատվել կինոքննադատների կողմից ։ Ըստ Անտոն Դոլինի՝ «Նեղությունը» ակամա կապվել է Անդրեյ Զվյագինցևի «Нелюбовь» ֆիլմի հետ, որը նույնպիսի մասնավոր դրամա է և հանրության ախտորոշում, սակայն տպավորություն չի ստեղծվում, թե դա ֆիլմ է կյանքի մութ կողմերի մասին, ընդհակառակը, այն պատմում է միմյանց համար մտահոգվող լավ մարդկանց մասին, «նեղության հաղթահարման, ցանկացած գետտոյից, կարծրատիպերից ու կատեգորիաներից ազատվելու ծարավի» մասին, այսինքն՝ «սոցիալական շերտավորման, ազգային ու կրոնական նույնականացումից և նույնիսկ ընտանիքից ու հարազատ տնից, երբ դրանցում նեղ է լինում» ։ Ստանիսլավ Զելվենսկին նշել է, որ «Նեղությունը» «լավատեսական, մարդասիրական պատմություն է մարդկայնության հաղթանակի մասի ընդդեմ անմարդկային հանգամանքների», որում կարելի է չնկատել «մանր թերացումները՝ և՛ ռեժիսորական, և՛ հատկապես սցենարային», քանի որ «ամեն օր չի հայտնվում հեղինակ, որն ունակ է ստիպելու հուզմունքով նայել նալչիկյան դիկոտեկի կրակներին» ։ Սակայն Բալագովն ինքը կարծում է, որ «մեծամասնությանը ֆիլմը դուր չի գա, և ինձ թվում է, որ նույնիսկ իմ հայրենիքում՝ Հյուսիսային Կովկասում, ֆիլմը չեն ընդունի» ։ Ընդ որում, Ռուսաստանում իր ֆիլմի վարձույթի մասին նա դեռ չէր մտածել ։
Ռուսաստանում ֆիլմի պրեմիերան կայացել է 2017 թվականի հունիսի 7-14-ը Սոչիում անցկացված «Կինոտավր» 28-րդ կինոփառատոնի մրցութային ծրագրի շրջանակներում  ։ Ըստ Անտոն Դոլինի գնահատականի՝ «նորամուտային բոլոր ֆիլմերից ամենամեծ հույսերը կապված են «Նեղության» հետ» ։  Բալագովն իր ֆիլմի համար «Կինոտավր» փառատոնում արժանացել է մրցանակի «Լավագույն նորամուտի համար» և Ռուսաստանի կինոգետների ու կինոքննադատների գիլդիայի Դանիիլ Դոնդուրեյի անվան մրցանակի  ։ «Նեղությունը» ցուցադրվել է նաև «Հայելի» XI կինոփառատոնի միջազգային մրցույթի շրջանակներում, որը համընկել է Անդրեյ Տարկովսկու ծննդյան 85-ամյակին ու անցկացվել է 2017 թվականի հունիսի 13-18-ը  ։ Բալագովի ֆիլմն արժանացել է փառատոնի գրան պրիի չինացի ռեժիսոր Ֆեն Սյաոգանի «Ես մադամ Բովարին չեմ» ֆիլմի հետ միասին  ։
2018 թվականի մարտի 6-ին ֆիլմը ներկայացվել է «Նիկա» մրցանակի միանգամից հինգ, Զվյագինցևի «Нелюбовь» ֆիլմը՝ վեց, իսկ Բորիս Խլեբնիկովի «Առիթմիա» ֆիլմը՝ ռեկորդային յոթ անվանակարգերում ։ Արդյունքում «Նեղություն» և «Нелюбовь» ֆիլմերը չեն ստացել ոչ մի մրցանակ, ինչում քննադատները նկատել են կոնֆորմիզմ, պահպանողականություն և քաղաքացիական պասիվություն կինոակադեմիկոսների կողմից ։
Ծանոթագրություններ
Կատեգորիա:Ռուսական դրամա ֆիլմեր Կատեգորիա:2017 ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:2010-ականների դրամա ֆիլմեր Կատեգորիա:Ռուսական ֆիլմեր Կատեգորիա:2017 դրամա ֆիլմեր
Զրոյի թեորեմը (ֆիլմ)
«Զրոյի թեորեմը» (The Zero Theorem), Գիլլիաամ Տերրիի ֆանտաստիկ ֆիլմը, սցենարիստ Փետ Ռեշին։ Ներառված է Վենետիկի 70-րդ կինոփառատոնի հիմանական մրցույթում , որտեղ ցուցադրվել է 2013 թվականի սեպտեմբերի 2-ին։ Ռուսաստանում ֆիլմի պրեմիերան կայացել է 2014 թվականի հունվարի 2-ին ։ 2014 թվականի հունիսի 14-ին Տերրին անձամբ գնացել է Մոսկվա, որպեսզի ֆիլմը ներկայացնի Luxury Village-ի հանդիսատեսին։
Սյուժե
Համակարգչային գիտակ Քոհեն Լետը սպասում է աստվածային հեռախոսազանգի, որն իրեն պետք է հայտնի իր կյանքի նպատակը, և թե որն է իր յուրահատուկ նշանակությունը։ Որպեսզի զանգը բաց չթողնի` Քոհենը ղեկավարությանը խնդրում է տանն աշխատել։ Քոհենն ապրում է մի կիսաքանդ տաճարում։ Ղեկավարությունը Քոհենին տալիս է ապշեցուցիչ դժվար առաջադրանք` «Զրոյի թեորեմը», որի լուծման ժամանակ խելագարվել էին շատ գիտնականներ։ Լուծումն այնքան բարդ է դառնում, որ Լետը կորցնում է համբերությունը և թողնում աշխատանքը։ Գիտնականին ոգեշնչելու համար` ղեկավարությունը Քոհենի մոտ է ուղարկում վարձված պարուհի Բեյնսլիին։ Աղջիկը Քոհենին գրավում է վիրտուալ աշխարհներով, որն էլ իր հերթին նվազեցնում է նրա աշխատունակությունը։ Դրա համար ղեկավարությունը ուղարկում է նաև Բոբին, որպեսզի կառավարի և բարելավի աշխատանքի ընթացքը։ Բոբը առավելագույն չափով անկեղծ է Քոհենի հետ, նա պատմում է, որ Բեյնսլին հոգեբան է և ով էլ լինի, վարձված է Մենկոմի գլխավորությամբ` թեորեմի լուծման արդյունքին հասնելու համար։ Հենց այդ թեորեմը, ինչպես պարզվում է, պետք է ապացուցի, որ այն ինչ կենդանի է, առաջացել է անհեթեթ սխալի պատճառով։ Պարզվում է, որ Քոհենը, սպասելով Աստծո զանգին, ամբողջ ժամանակը անց է կացնում աշխատելով այն փաստերի վրա, որ Աստված գոյություն չունի։ Քոհենը, ամբողջությամբ ուժասպառ լինելով, միանում է համաշխարհային սերվերին` Բեյնսլիի նվիրած վիրտուալ կոստյումի շնորհիվ։ Տվյալների արխիվի հետ կապվելով` այնտեղ հանդիպում է իր ղեկավարությանը։ Այնտեղ նա հասկանում է, որ ամբողջ կյանքում ցանկանալով իմանալ իր նշանակությունը, նա` Քոհեն Լետը, եղել է փակված և ոչինչ չի ձեռնարկել։ Իսկ Զրոյի թեորեմը ընդհանրապես հնարավոր չէ ապացուցել։ Այնուամենայնիվ` նոր տիեզերաբանության շրջանակներում փորձ է կատարվել լուծել այդ թեորեմը ։
Ստեղծում
Ֆիլմի սցենարը գրել է Փետ Ռեշինը։
Ֆիլմի ստեղծումը սկսվել է 2009 թվականի մայիսին, սակայն 2009 թվականի հուլիսին Գիլլիամը հրաժարվել է նկարահանումներից, հայտարարելով, որ «Դոկտոր Փարնասոսի երևակայությունը» և «Այն մարդը, ով սպանեց Դոն Կիխոտին» ֆիլմերի աշխատանքները ավելի շատ ժամանակ պահանջեցին, քան ինքը նախատեսել էր ։
Ապա հայտնի դարձավ, որ ֆիլմը, այնուամենայնիվ, կնկարահանվի և գլխավոր դերում հանդես կգա Քրիստոֆ Վալցը։ Հենց ինքը` ռեժիսորը, այդ մասին գրառում էր կատարել իր ֆեյսբուքյան էջում։
Ֆիլմի աշխատաքների նախապատրաստումը սկսվել է Ռումինիայում։ Գիլլիամը մտադիր էր նկարահանումները սկսել 2012 թվականի նոյեմբերի 22-ին։ Վալցը նաև հանդես է եկել որպես նախագծի պրոդյուսեր ։
Ֆիլմում գլխավոր դերը կարող էր դերակատարել Բիլի Բոբ Տորնտոնը ։
Ծանոթագրություններ
Կատեգորիա:2013 ֆիլմեր Կատեգորիա:Ֆիլմ-հակաուտոպիա Կատեգորիա:Բրիտանական դրամա ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:Ռումինական ֆիլմեր
Կոնտաժեն
Կոնտաժեն (Contagem), քաղաք և համայնք Բրազիլիայի Մինաս Ժերայս նահանգում։ «Ագլոմերացիա Բելու Օրիզոնտի» անվանումը կրող մեզոտարածաշրջանի և Բելու Օրիզոնտիի տնտեսա-վիճակագրական միկրոտարածաշրջանի բաղկացուցիչ մասն է։ Զբաղեցնում է 194,586 քառակուսի կիլոմետր տարածք։ Բնակչության թվաքանակը 2007 թվականի տվյալներով եղել է 608 650: 2017 թվականին այդ ցուցանիշը կազմել է 658.580, իսկ բնակչության խտությունը՝ 3.127,9 մարդ/կմ²։ Բնակչության թվով նահանգում զբաղեցնում է երրորդ, ամբողջ Բրազիլիայում՝ 31-րդ տեղը ։ Բնակիչներից  601 402-ն ապրում են համայնքի քաղաքային գոտում, 7 248-ը՝ գյուղական գոտում ։ Բնակիչների 38,97%-ը սպիտակամորթներ են, 10,10%-ը՝ սևամորթներ,  1,30%-ը՝ դեղնամորթներ, 48,61%-ը՝ մուլատներ ու մետիսներ, 0,13%-ը՝ տեղաբնիկներ (հնդկացիական ցեղերի ներկայացուցիչներ) ։
Քաղաքի հեռախոսային կոդն է՝ 31 :
Վիճակագրություն
Կոնտաժեն համայնքում է արտադրվում նահանգում ստեղծվող համախառն ներքին արդյունքի 5.28%-ը։ Այդ ցուցանիշով Կոնտաժենը նահանգում գրավում է երրորդ տեղը՝ զիջելով միայն Բելու Օրիզոնտիին ու Բետինին ։
Պատմություն
Կոնտաժենում է գտնվում տեխնոլոգիաների ասպարեզում Բրազիլիայի առաջատար բարձրագույն ուսումնական հաստատություններից մեկի՝ Մինաս Ժերայսի տեխնիկական կրթության դաշնային կենտրոնի մասնաճյուղը ։
Արտաքին հղումներ
Կատեգորիա:Բրազիլիայի քաղաքներ Կատեգորիա:Բրազիլիայի բնակավայրեր
Պլասա Միսերերե
Պլասա Միսերերե՝ հրապարակ Բուենոս Այրեսում, որը գտնվում է Բալվաներայի կենտրոնում։ Իր անվանումը ստացել է ի պատիվ Անտոնիո Գոնսալես Վարելայի, որի մականունը «Միսերերե» էր, բայց ավելի հայտնի է «Պլասա Օնկե» անվանմամբ։ Այստեղ է գտնվում երկաթուղային «Once de Septiembre» կայարանը։ Այս վայրը, որտեղ հրապարակն է ի սկզբանե հայտնի էր որպես Հինգերորդ Միսերեր կամ Կարալես դե Միսերերե։ 1814 թվականին Միսերերեն սպանդանոց է եղել։ 1850 թվականին Արևմտյան շուկան տեղափոխվել է այս վայր։ Դրան շնորհիվ, 1852 թվականի սեպտեմբերի 11-ից, Պլասա Միսերերեն ստացավ «շուկա» անվանումը։ 1947 թվականին այն ժամանակակից անուն է ստացել։ Այս հրապարակում հավաքվել էին կամավորներ, ովքեր հաղթեցին և ազատագրեցին քաղաքը, երբ 1806 թվականին Անգլիան ներխուժեց Բուենոս Այրես, իսկ 1807 թվականին անգլյացիների երկրորդ ներխուժման ժամանակ, այս վայրում պարտվեցին բրիտանական զորքերը։ Շուկան աշխատում է մինչև 1882 թվականի սեպտեմբերի 11, երբ քաղաքպետ Տորկվատո դե Ալվեարը սկսում է վերանորոգման աշխատանքները։ 1913 թվականին հրապարակում հայտնվեց Պլասա Միսերերի մետրոյի կայարանը։ 1932 թվականին քանդակագործ Ռոջելիո Ուութիայի կողմից ստեղծված Բերնարդինո Ռիվադավիայի դամբարանը հայտնվում է հրապարակում, որտեղ գտնվում էր նրա գերեզմանը, չնայած նրա ցանկությանը, որ նրա մնացորդները պետք է թաղվեին Արգենտինայից դուրս։
Գտնվելու վայրը
Հրապարակը գտնվում է Ավենիդա Ռիվադավիա պողոտայի թիվ 2800 հասցեում, Ավենիդա Պուերեդոն պողոտայի խաչմերուկում, Էկվադոր և Բարտոլոմե Միտերի փողոցներում։ Հրապարակի մոտ գտնվում են Պլասա Միսերերե և Ն Ուանս մետրոյի կայարաններ։ Բացի այդ հրապարակի կենտրոնում կան հեծանվային ուղիներ։
Ծանոթագրություններ
Կատեգորիա:Բուենոս Այրեսի փողոցներ
Խոլեցիստէկտոմիա
Վիրահատությունը սովորաբար բարեհաջող է ախտանշանների վերացման համար, բայց մարդկանց մինչև 10%-ի մոտ կարող է շարունակվել նմանատիպ ախտանշանների դրսևորումը, որը կոչվում է հետխոլեցիստէկտոմիկ համախտանիշ ։ Խոլեցիստէկտոմիայի բարդությունները ներառում են լեղուղիների վնասում, վերքային վարակ, ռետենցիոն լեղաքարեր, թարախակույտերի ձևավորում և լեղածորանի ստենոզ (նեղացում) ։
Բժշկական կիրառումներ
Լեղաքարերով պայմանավորված ցավը և բարդությունները ամենահաճախ պատճառներն են լեղապարկի հեռացման համար ։ Լեղապարկը կարող է նաև հեռացվել լեղուղիների դիսկինեզիայի բուժման և լեղապարկի քաղցկեղի կապակցությամբ ։
Լեղաքարերը հաճախ հանդիպող երևույթ է, բայց մարդկանց 50–80%-ը, ովքեր ունեն լեղաքարեր կարող են անախտանիշ լինել և վիրահատության կարիք չունենան. նրանց քարերը հայտնաբերվում են պատահականորեն, այլ պատճառով որովայնի խոռոչի վիզուալիզացման ժամանակ, ինչպիսին են ուլտրաձայնային հետազոտությունը կամ ՀՇ հետազոտությունը ։ Նահանգներումն բնակվող լեղաքարայի հիվանդություն ունեցող 20 միլիոն մարդկանցից միայն 30%-ն է, որ կարիք ունի վիրահատության, որպեսզի մեղմացվի ցավը, կամ վերացվեն բարդությունները ։
Լեղաքարային խիթ
Լեղաքարային խիթը կամ ցավը, որն պայմանավորված է լեղաքարերով, առաջանում է, երբ քարը ամբողջությամբ խցանում է լեղապարկը դրենավորող լեղածորանը հետևանքով ։ Սովորաբար, լեղաքարային խիթի ժամանակ զավ զգացվում է որովայնի վերին աջ հատվածում, մեղմ կամ ուժգին, և սովորաբար ինքն իրեն անհետանում է մի քանի ժամվա ընթացքում, երբ քարը տեղաշարժվում է ։ Լեղաքարային խիթը սովորաբար լինում է ուտելուց հետո, երբ լողապարկը կծկվում է արտամղելու համար լեղին դեպի մարսողական ուղի։ Լեղաքարային խիթի առաջին գրոհից հետո, սովորաբար լինում է կրկնություն հաջորդ 10 տարվա ընթացքում ։ Լեղաքարային խիթի կրկնվող գրոհները լեղապարկի հեռացման ամենահաճախ պատճառն է՝ և հանգեցնում է Միացյալ Նահանգներում ամեն տարի մոտ 300,000 խոլեցիստէկտոմիայի իրականացման ։
Սուր լեղապարկաբորբ
Խոլեցիստիտը, կամ լեղապարկի բորբոքումը լեղու նորմալ հոսքի ընդհատման հետևանքով, մեկ այլ պատճառ է խոլեցիստէկտոմիայի համար It is the most common complication of gallstones; 90-95% of acute cholecystitis is caused by gallstones blocking drainage of the gallbladder. : Եթե խցանումը լիարխեք չէ և այն արագ է անցնում, այդ անձի մոտ դիտվում է լեղաքարային խիթ։ Եթե լեղապարկը ամբողջությամբ խցանված է և այդպես մնում է երկար ժամանակ, տվյալ անձի մոտ զարգանում է սուր լեղապարկաբորբ ։
Ցավը խոլեցիստիտ ժամանակ նման է լեղաքարյին խիթին, սակայն այն ավելի եկար է և տևում է վեց ժամից ավելի, ուղեկցվում է վարակի դրսևորումներով, ինչպիսիք են՝ ջերմություն, ցնցումներ և լեյկոցիտների բարձր քանակ ։ Խոլեցիստիտով մարդկանց մոտ ֆիզիկալ հետազոտության ժամանակ Մերֆիի ախտանիշը դրական է. բժիշկը խնդրում է պացիենտին խորը շունչ քաշել, որի ժամանակ ձեռքով սեղմում է նրա որովայնի վերին աջ հատվածում, պացիենտը ներշնչումը դադարեցնում, ցավի պատճառով, որը բորբոքված լեղապարկի վրա ճնշման հետևանք է ։
Հինգից տաս տոկոս դեպքերում սուր խոլեցիստիտ կարող է լինել առանց լեղաքարերի անձանց մոտ, և այս պատճառով այն անվանվում է «ակալկուլյոզ» լեղապարկաբորբ։ Սա սովորաբար զարգանում է այն մարդկանց մոտ, ովքեր այլ լուրջ հիվանդության պատճառով ունեն լեղածորանի դրենավորման երկրորդային խնդիր, ինչպիսիք են՝ բազմաօրգանային անբավարարություն, լուրջ տրավմաները, վերջերս իրականացված մեծ վիրահատական միջամտություն կամ երկարատև կեցությունը ինտենսիվ թերապիայի բաժանմունքում ։
Սուր խոլեցիստիտի կրկնվող էպիզոդները հանգեցնում են խրոնիկական խոլեցիստիտի ձևավորման, նորմալ անատոմիայի խախտման պատճառով ։ Սա նույնպես կարող է խոլեցիստէկտոմիայի պատճառ հանդիսանալ, եթե ցավը պահպանվում է։
Խոլանգիտ և լեղաքարային պանկրեատիտ
Խոլանգիտը և լեղաքարային պանկրեատիտը լեղաքարային հիվանդության ավելի հազվադեպ և լուրջ բարդություններ են։ Երկուսն էլ առաջանում են, երբ քարը դուրս է գալիս լեղապարկից, անցնում պարկային ծորանով և կանգ են առնում ընդհանուր լեղածորանում։ Ընդհանուր լեղածորանը դրենավում է լյարդը և ենթաստամոքսային գեղձը, այդ իսկ պատճառով դրա խցանումը կհանգեցնի երկու համակարգերում բորբոքման և վարակի զարգացման։ Չնայած այս վիճակներից որ մեկի համար խոլեցիստէկտոմիան չի հանդիսանում բուժման շտապ ընտրություն, սակայն խորհուրդ է տրվում կանխելու համար կրկնակի էպիզոդները այլ լրացուցիչ քարերով :
Լեղապարկի քաղցկեղ
Լեղապարկի քաղցկեղը (նաև՝ լեղապարկի կարցինոմա) հազվադեպ ցուցում է խոլեցիստէկտոմիայի համար։ Այն դեպքերում, որբ քաղցկեղը հաստատված է, կիրառվում է վիրահատական բաց եղանակ ։
Լյարդի փոխպատվաստում
Կենդանի դոնորից լյարդի տրանսպլանտացիայի ժամանակ մեծահասակների մոտ, խոլեցիստէկտոմիա իրականացվում է դոնորի մոտ, որովհետեև լեղապարկը խանգարում է լյարդի աջ բլթի մասնահատմանը, որն անհրաժեշտ է տրանսպլանտացիայի համար, իսկ ռեցիպիենտի մոտ կանխարգելում է լեղաքարերի առաջացումը ։ Երեխաների դեպքում փոխպատվաստման ժամանակ լեղապարկը չի հեռացվում, քանզի փոխպատվաստման համար օգտագործվում է ձախ բիլթը ։
Հակացուցումներ
Յուրահատուկ հակացուցումներ խոլեցիստէկտոմիայի համար չկան, և ընդհանրապես այն դասվում է ցածր ռիսկային վիրահատությունների շարքին։ Ինչևէ,, ցանկացած մարդու, ով ի վիճակի չէ ենթարկվելու ընդհանուր անզգայացման, չպետք է իրականացնել խոլեցիստէկտոմիա։ Մարդիկ կարող են տարանջատվել բարձր ու ցածր ռիսկի խմբերի կիրառելով ASA ֆիզիկական ստատուսի դասակարգման համակարգը։ Այս համակարգում, III, IV, և V կատեգորիաներում են, պատկանում են ոլեցիստէկտոմիայի բարձր ռիսկին։ Սովորաբար այն ներառում է տարեց մարկանց և ուղեկցող հիվանդություններով անձանց, ինչպես օրինակ լյարդային հիվանդության վերջին էտապ ուղեկցվող պորտալ հիպերտենզիայով կամ արյան մակարդելության խանգաարումներ ։ Վիրաբուժության այլընտրանքը համառոտ ներկայացված է ստորև։
Ռիսկեր
Բոլոր վիրահատական միջամտությունները պարունակում են լուրջ բարդությունների ռիսկեր, ներառյալ հարակից օրգանների վնասումը, արյունահոսությունը, վարակը և նույնիսկ մահը։ Խոլեցիստէկտոմիայի ներվիրահատական մահվան հաճախականությունը կազմում է 0.1% 50 տարեկանից ցածր և 0.5% 50-ից բարձր տարիքի մարդկանց մոտ ։ Մահերի մեծ ռիսկ են ներկայացնում սրտային կամ թոքային ուղեկցող հիվանդություններ ունեցող պացիենտները ։
Լեղուղիների վնասում
Խոլեցիստէկտոմիայի լուրջ բարդություն է լեղուղիների կամ լեղածորանների վնասումը ։ Լապարասկոպիկ խոլեցիստէկտոմիան լեղուղիների վնասման ավելի մեծ ռիսկ է պարունակում քան վիրահատական բաց եղանակը, ապահովելով 0.3%-ից 0.5% հավանականություն լապարասկոպիկ դեպքերում և 0.1%-ից 0.2%՝ բաց վիրահատական միջամտությամբ ։ Լապարասկոպիկ խոլեցիստէկտոմիայի ժամանակ լեղուղիների վնասման մոտ 25-30%-ը հայտնաբերվում է վիրահատության ժամանակ, մնացածը՝ վաղ հետվիրահատական շրջանում :
Լեղուղիների վնասումը շատ վտանգավոր է, քանզի այդ պարագայում լեղին հոսում է որովայնի խոռոչ։ Լեղու արտահոսքի ախտանշանները ներառում են որովայնում ցավ, զգայնության բարձրացում, ջերմություն, վիրահատությանը հաջորդող մի քանի օրը սեպսիսի ախտանշաններ, իսկ լաբորատոր քննությամբ ընդհանուր բիլիռուբինի և հիմնային ֆոսֆատազայի բարձրացում ։ լեղու արտահոսքի բարդությունները կարող են տևել տարիներ և հանգեցնել մահվան։ Լեղու արտահոսք պետք է կասկածել բոլոր այն դեպքերում, երբ պացիենտը խոլեցիստէկտոմիայից հետո սպասվածի պես չի ապաքինվում ։ Լեղուղիների վնասման դեպքերում մեծամասամբ պահանջվում է լեղատար ծորանների ռեկոնստրուկցիա, հատուկ պատրաստությամբ վիրաբույժի կողմից։ Եթե լեղուղիների վնասումը մանրակրկիտ բուժվել և վերականգնվել է, դեպքերի 90%ից ավելին ունենում է երկարատև հաջող վերականգնում ։
Լեղուղիների վնասումը կարելի է կանխել օգտագործելով ծորանների ռենտգենյան վիզուալիզացում (ներվիրահատական խոլանգիոգրաֆիա). :
Անցում բաց խոլեցիստէկտոմիայի
Մասնագետների կարծիքները համընկնում են, որ մեծամասամբ լեղուղիների վնասումները լապարասկոպիկ խոլեցիստէկտոմիայի ժամանակ պայմանավորված են տեսանելիության սահմանափակման և նորմալ անատոմիա վիզուալիզացման դժվարությունների հետ։ Եթե վիրաբույժի մոտ խնդիր է առաջանում անատոմիական կառուցվածքները հայտնաբերելու, նրանք կարող են կարիք ունենալ անում կատարելու բաց վիրահատական խոլեցիստէկտոմիայի ։
Պերօպերատիվ էնդոսկոպիկ ռետրոգրադ խոլանգիոպանկրեատոգրաֆիա/լապարաէնդոսկոպիկ տեխնիկա
Ընդհանուր լեղածորանի քարեր հայտնաբերվում է բոլոր պացիենտների 10-15%-ի մոտ եթե խոլեցիստէկտոմիայի ժամանակ ներվիրահատական խոլանգիոգրաֆիա իրականացվում է Խոլեդոխոլիթիազը կառավարելու համար կան մի քանի մարտավարություններ, բայց օպտիմալ մեթոդը դեռևս քննարկման փուլում է
Նախավիրահատական պատրաստում
Մինչ վիրահատությունը, իրականացվում են լիարժեք արյան և լյարդի ֆունկցիոնալ թեստեր ։ Խորանիստ երակների թրոմբոզը կանխելու համար իրականցվում է հատուկ թերապիա ։ Պրոֆիլակտիկ հակաբիոտիկների կիրառումը հակասական է, ինչևէ, հնարավոր է կիրառել վիրահատությունից առաջ որոշակի չափաքանակ, կանխելու համար վարակի զարգացման հնարավորությունը ռիսկի խմբօ անձանց մոտ ։ Գազը կարող է հեռացվել ստամոքսից նազոգաստրալ խողովակի միջոցով ։ Կարելի է կիրառել Ֆոլեի կաթետեր, հիվանդի միզապարկը դատարկելու նպատակով ։
Լապարասկոպիկ խոլեցիստէկտոմիա
Լապարասկոպիկ խոլեցիստէկտոմիայի ժամանակ կատարվում է մի քանի (սովորաբար 4) փոքր կտրվածքներ, վիրահատական պորտերի՝ փոքր տրամագածի (5-10 մմ) գլանաձև խողովակների մուտքը թույլ տալու համար, որոնց միջով վիրաբուժական գործիքները ներս են մտցնում որովայնի խոռոչ։ Լապարասկոպը գործիք է, որը ծայրին ունի տեսախցիկ և լույսի աղբյուր, լուսավորում է որովայնի խոռոչը և մեծացրած պատկերը ցուցադրում էկրանին, վիրաբույժին ցույց տալով օրգանների և հյուսվածքների հստակ պատկերը։ Պարկային ծորանը ր պարկային զարկերակը հայտնաբերվում են, մերկացվում, այնուհետև լիգավորվում կլիպերով և հատվում լեղապարկը հեռացնելու համար։ Լեղապարկը հեռացվում է պորտերի համար նախատեսված անցքերից մեկով ։
2008 թվականի դրությամբ, Միացյալ Նահանգներում խոլեցիստէկտոմիաների 90%-ւը կատարվել է լապարասկոպիկ եղանակով ։ Համարվում է, որ լապարասկոպիկ վիրահատությունը ավելի քիչ բարդություններ ունի, պահանջում է ավելի կարճ ստացիոնար բուժում և հիվանդները ավելի արագ են վերականգնվում քան բաց խոլեցիստէկտոմիայից հետո ։
Մեկ կտրվածք
Մեկ կտրվածքով լապարասկոպիկ վիրահատությունը(SILS) կամ լապարաէնդոսկոպիկ մեկ մուտքով վիրաբուժությունը (LESS), վիրահատական տեխնիկա է, որի ժամանակ պորտի շրջանում կատարվում է միայն մեկ կտրվածք, ի տարբերություն հասարակ լապարասկոպիայի 3-4 փոքր կտրվածքների։ Այս վիրահատությունը շահավետ է կոսմետիկ նկատառումներով, սակայն ոչ մի առավելություն չունի հետվիրահատական ցավի և ստացիոնար բուժման ժամկետի առումով, ի տարբերություն դասական չորս կտրվածքով լապարասկոպիայի ։ Ոչ մի գիտական կոնսենսուս գոյություն չունի, որը կհաստատի լեղուղիների վնասման հավանական տարբերությունը այս եղանակների միջև ։
Ներլուսանցքային՝ բնական բացվածքներով
Բնական բացվածքներով տրանսլյումինալ էնդոսկոպիկ վիրաբուժությունը (Natural orifice transluminal endoscopic surgery (NOTES) փորձարարական տեխնիկա է, որի ժամանակ լապարասկոպը ներդրվում է որովայնի խոռոչ բնական բացվածքների և ներքին կտրվածքների միջոցով ։ Այս մեթոդը թույլ է տալիս բացառել տեսանելի սպիեչի ձևավորումը ։ 2007 թվականից սկսած, այս եղանակով խոլեցիստէկտոմիան իրականացվել է տրանսգաստրալ (ստամոսքի միջով) և տրանսվագինալ (հեշտոցի միջով) ճանապարհներով ։ 2009 թվականի դրությամբ, [[ստամոքսաղիքային թափածակումները, որովայնի խոռոչի դժվար տեսանելիությունը և տեխնիկական միջոցների սահմանափակությունները կանգնեցրեցին այս մեթոդի հետագա կիրառումը և հարմարեցումը խոլեցիստէկտոմիայի համար ։
Բաց խոլեցիստէկտոմիա
Բաց խոլեցիստէկտոմիայի ժամանակ կատավում է վիրաբուժական կտրվածք աջ կողաղեղից ցած 8-12 սմ երկարությամբ և լեղապարկը հեռացվում է այս մեծ կտրվածքով հիմնականում էլեկտրոկոագուլյացիայի միջոցով ։ Բաց խոլեցիստէկտոմիան սովորաբար իրականացվում է լապարասկոպիկ հեռացման ժամանակ խնդիրների ծագման դեպքում, օրինակ՝ պացիենտը ունի ոչ սովորական անատոմիա և վիրաբույժը չի կարող տեսախցիկի միջոցով տեսնել ամբողջական պատկեր, կամ պացիենտի մոտ հայտնաբերվում է քաղցկեղ ։ Այն կարող է նաև իրականացվել, եթե պացիենտը ունի խիստ արտահայտված խոլեցիստիտ, էմֆիզեմատոզ լեղապարկ, լեղապարկի խուղակ, լեղաքարերով բարակ աղիքի խցանում, վերել խոլանգիտ, ցիրոզ կամ պորտալ հիպերտենզիա, արյան դիսկրազիա ։
Հետվիրահատական վարում
Վիրահատությունից հետո, պացիենտների մեծամասնությունը ընդունվում է հիվանդանոց, սովորական հետազոտությունների անցկացման համար։ Չբարդացած լապարասկոպիկ խոլեցիստէկտոմիաներից հետո պացիենտները կարող են դուրս գրվել հիվանդանոցից նույն օրը, ադեկվատ ցավազրկումից և սրտխառնոցի կարգավորումից հետո ։ Բարձր ռիսկի խմբի պացիենտները, ովքեր կարիք ունեն անհետաձգելի վիրահատության, և/կամ գնալու են բաց խոլեցիստէկտոմիայի, սովորաբար վիրահատությունից հետո պետք է մնան հիվանդանոցում մի քանի օր ։
Հետագա կանխատեսում
95% դեպքերում լեղաքարայիթ խիթի կապակցությամբ կատարված խոլեցիստէկտոմիայից հետո ախտանշանները ամբողջությամբ անհետանում են ։
Մինչև 10% դեպքերում խոլեցիստէկտոմիայի ենթարկված մարդկանց մոտ զարգանում է հետխոլեցիստէկտոմիկ համախտանիշ ։ Ախտանշանները նմանատիպ են լեղաքարային խիթի ժամանակ ցավինև դիսկոմֆորտի զգացողությանը, մշտական ցավով որովայնի աջ վերին անկյունում և հաճախ ընդգրկում է ստամոքսաղիքային խանգարումներ (դիսպեպսիա) ։
Որոշ մարդկանց մոտ խոլեցիստէկտոմիայից հետո կարող է առաջանալ փորլուծություն ։ Պատճառը պարզ չի, բայց ենթադրվում է, որ այն կապված է լեղատար համակարգում խանգարումների հետ, որոնք արագացնում եմ աղիքալյարդային համակարգում լեղաթթվային աղերի կրկնաշրջանառությունը։ Տերմինալ զստաղին՝ այն հատվածը, որտեղ ներծծվում են նորմայում այս աղերը, սկսում է գերծանրաբեռնվել և ներծծումը լիարխեք չի իրականացվում, որի արդյունքում զարգանում է փորլուծություն ։ Շատ դեպքերում այս խնդիրը լուծվում է շաբաթների կամ ամիսների ընթացքում, հազվադեպ՝ տևում է տարիներ։ Այն կարող է կարգավորվել դեղորայքի միջոցով, ինչպիսին է խոլեսթիրամինը։
Հղիություն
Ընդհանուր առմամբ, հղիներին անվտանգ է լապարասկոպիկ խոլեցիստէկտոմիան հղիության ցանկացած եռամսյակի ընթացքում ։ Խորհուրդ է տրվում վաղ պլանային վիրահատություն, խուսափելու համար սպոնտան վիժումից և վաղաժամ ծննդաբերությունից ։ Առանց խոլեցիստէկտոմիայի, կանանց կեսից ավելիի մոտ կլինի ախտանշանների ախտադարձում հղիության ընթացքում, և մետավորապես մեկ քառորդի մոտ կզարգանա բադություն, ինչպես օրինակ սուր խոլեցիստիտ, որը պահանջում է անհապաղ վիրահատություն ։ Սուր խոլեցիստիտը սուր որովայնի առաջացման երկրորդ ամենահաճախ հանդիպող պատճառն է հղի կանանց մոտ, ապենդէկտոմիայից հետո ։
Հախճապակյա լեղապարկ
Հախճապակյա լեղապարկ, վիճակ՝ երբ վիզուալիզացման թեստերով լեղապարկի պատերը կալցիֆիկացված են երևում, նախկինում համարվում էր հեռացման պատճառ, քանի որ ենթադրվում էր, որ այս մարդկանց մոտ շատ մեծ է լեղապարկի քաղցկեղի առաջացման ռիսկը ։ Ինչևէ, վերջին հետազոտությունները ցույց են տվել, որ հախճապակյա լեղապարկի և լեղապարկի քաղցկեղի միջև խիստ արտահայտված կապ չկա, իսկ միայն հախճապակյա լեղապարկի առկայությունը ցուցում չի հանդիսանում դրա հեռացման համար ։
Վիրահատության այլընտրանքներ
Գոյություն ունեն մի քանի այլընտրանքային եղանակներ խոլեցիստէկտոմիայի, այն մարդկանց համար, ովքեր չեն ուզում դիմել վիրաբուժական միջամտության, կամ այն մարդկանց, ում վիրահատական ռիսկերը գերազանցում են արդյունքը։
Կոնսերվատիվ բուժում
Լեղաքարային խիթի կոնսերվատիվ բուժումը ենթադրում է «հետևել և սպասել», անհրաժեշտության դեպքում օգտագործելով պերօրալ դեղամիջոցներ։ Մասնագետները համաձայնության են գալիս անախտանիշ լեղաքարային հիվանդությամբ մարդկանց այս եղանակով բուժելու հարցում ։ Կոնսերվատիվ բուժումը նաև ընդունելի է լեղաքարային խիթի մեղմ արտահայտության դեպքում, քանի որ ցավը կարող է վերացվել ոչ ստերոիդային հակաբորբոքային դեղամիջոցների (օր.՝ Կետորոլակ) կամ օփիոիդների օգնությամբ ։
Սուր խոլեցիստիտի կոնսերվատիվ բուժումը ներառում է վարակի բուժումը առանց վիրաբուժական միջոցառումների։ Այն սովորաբար իրականացվում է շատ բարձր ռիսկի խմբուի պացիենտների մոտ, ում հակացուցված է վիրաբուժական կամ ստորև նշված այլ միջոցառումներ։ Այն բաղկացած է հակաբիոտիկների և հեղուկների ներերակային միացմամբ ։
ԷՌԽՊԳ
ԷՌԽՊԳ՝ էնդոսկոպիկ ռետրոգրադ խոլանգիոպանկրեատոգրաֆիա, էնդոսկոպիկ միջամտություն է, որը կարող է հեռացնել լեղաքարերը, կամ դրանցով լեղուղիների խցանման կանխարգելումը՝ լայնացնելով այն հատվածները, որտեղ սովորաբար քարերը կանգ են առնում։ Լեղաքարային պանկրեատիտով և խոլանգիտով պացիենտների մոտ ԷՌԽՊԳ-ն հաճախ օգտագործվում է քարերի հեռացման նպատակով։ Այս միջամտության ժամանակ, էնդոսկոպը կամ փոքր, բարակ խողովակը՝ ծայրին տեսախցիկ, անցկացվում է բերանից և անցնում կոկորդով։ Բժիշկը անցկացնում է տեսախցիկը ստամոքսով դեպի բարակ աղիքի սկզբնական հատված, հասնելու համար լեղածորանի բացվածքին։ Բժիշկը կարող է էնդոսկոպով ներարկել հատուկ ռադիոակտիվ նյութ լեղածորանի մեջ, տեսնելու համար քարերը կամ այլ արգելքները ռենտգեն հետազոտությամբ ։ ԷՌԽՊԳ չի պահանջում ընդհանուր անզգայացում և կարող է իրականացվել վիրասրահից դուրս։ Չնայած ԷՌԽՊԳ միջոցով կարելի է հեռացնել խցանող քարը, բայց չի կարելի հեռացնել լեղապարկի բոլոր քարերը։ Այսպիսով, այն չի հանդիսանում բուժման վերջնական մեթոդ և ռեցիդիվող բարդություններով մարդկանց մոտ դեռևս կարիք է պահպանվում խոլեցիստէկտոմիայի։
Խոլեցիստոստոմիա
Խոլեցիստոստոմիան որովայնի պատի միջով խողովակի միջոցով լեղապարկի դրենավորումն է։ Սովորաբար այն իրականացվում է սքանավորման օգնությամբ, գտնելու համար որովայնի պատի վրա խողովակը անցկացնելու ճիշտ տեղը։ Խոլեցիստոստոմիան կարող է կիրառվել անհապաղ դրենավորում պահանջող մարդկանց մոտ, բայց ունեն վիրահատության բարձր ռիսկեր ընդհանուր անզգայացման պայմաններում, ինչես օրինակ ծեր մարդկանց և ուղեկցող հիվանդություններ ունեցող պացիենտների դեպքում ։ Թարախի և վարակված արտադրության դրենավորումը կարող է նվազեցնել բորբոքումը լեղապարկի մեջ և շուրջ։ Այն կարող է ամոքիչ լինել, և շպահանջել անհետաձգելի վիրաբուժական օգնություն ։
Միջամտությունը հղի է նշանակալի ռիսկերով և բաևդություններով. հետազոտություններից մեկի ռետրոսպեկտիվ հետազոտության արդյունքում պարզ դարձավ, որ սուր խոլեցիստիտի կապակցությամբ ներմաշկային խոլեցիստոստոմիայով հիավնդների 44%-ի մոտ զարգանում է խոլեդոխոլիթիազ (ընդհանուր լեղածորանի խցանումը մեկ կամ ավելի քարերով), 27%-ի մոտ զարգանում է խողովակի տեղաշարժ, իսկ 23%-ի մոտ դիտվում է հետվիրահատական աբսցես
Կիրառելիություն
Ամեն տարի Միացյալ Նահանգներում խոլեցիստէկտոմիայի է ենթարկվում շուրջ 600,000 մարդ :
Միացյալ Նահանգների գրանցված և չգրանցված հիվանդանոցներում 2012 թվականին վիրահատարաններում ամենաշատ իրականացված միջամտությունը եղել է խոլեցիստէկտոմիան ։
Տենորգ
Տենորգ (Thénorgues), համայնք Ֆրանսիայի Շամպայն-Արդեն մարզի Արդեններ գավառում ։
Խոլեցիստէկտոմիա
Պատմություն
Կարլ Լանգենբուխը իրականացրել է առաջին բարեհաջող խոլեցիստէկտոմիան Բեռլինի Լազարուս հոսփիտալում 1882թ. հուլիսի 15-ին ։ Մինչ այդ լեղաքարային հիվանդությամբ ախտանշային բուժումը վիրաբուժական մեթոդով իրականացվում էր խոլեցիստոստոմիայի կամ քարերի հեռացման եղանակով ։ Լանգենբուխի մեթոդը հիմնված է 17-րդ դարում շների վրա կատարված փորձերի արդյունքների վրա, որը ցույց տվեց լեղապարկի առկայությունը պարտադիր չէ, իսկ քարերը առաջանում են լեղապարկում ։ Չնայած այս մեթոդը ի սկզբանե վիճարկելի էր, 20-րդ դարում խոլեցիստէկտոմիան հաստատվեց որպես նվազ մահացությամբ միջոցառում քան խոլեցիստոստոմիան
Տենորգ
Բնակչությունը 2008 թվականի դրությամբ կազմում է 98 մարդ, բնակչության խտությունը` 10.59 մարդ/կմ²։ Բնակավայրը զբաղեցնում է 9.25 կմ² տարածք։
Խոլեցիստէկտոմիա
Լապարասկոպիկ տեխնիկան
1985թ. սեպտեմբերի 12-ին Գերմանիայի Բոբլինգեն քաղաքում Էրիխ Մյուեն առաջին անգամ իրականացրեց լապարասկոպիկ խոլեցիստէկտոմիա ։ Մյուեն ոգեշնչված էր գինեկոլոգ Կուրտ ՍԵմմի 1980թ. իրականացրած լապարասկոպիկ ապենդէկտոմիայից, և ցանկանում էր զարգացնել լապարասկոպիկ խոլեցիստէկտոմիայի տեխնիկան ։ Հետագայում նա մշակեց օպտիկական լապարասկոպ, որի խողովակի մեծոևթյունը համապատասխանում է անգամ մեծացած լեղապարկին ։ 1986թ. Մյուեն ներկայացրեց իր աշխատանքը Գերմանիայի վիրաբույժների ասոցիացիայի կոնգրեսին, պնդելով՝ հետվիրահատական ցավը նվազել է, իսկ հոպիտալիզացիայի ժամանակը՝ կրճատվել ։ Նրա աշխատանքը ընդունվեց ակազդեցությամբ գերմանական վիրաբուժական հիմնարկի կողմից, իսկ անգլերենով ներկայացման հարցում Մյուեն խնդիրներ ուներ։ Հետևաբար, այն անտեսվեց ։ Մյուեի աշխատանքը հանդիպես էլ ավելի մեծ քննադատության 1987 թվականին, երբ նրան մեղադրեցին հիվանդի ոչ կանխամտածված մահվան մեջ, սխալմամբ կապելով դա Մյուեի ինովացիոն մեթոդի հետվիահատական շրջանի հետ ։ Նա երականգնվեց 1990թ. երկարատև հետաքննությունից հետո ։ Նրա նորարաությունը վերջապես ընդունվեց Գերմանիայի վիրաբույժների ասոցիացիայի կողմից 1992 թվականին ։
Տենորգ
Աշխարհագրություն
Գտնվում է Փարիզ քաղաքից 200 կմ արևելք, Շալոն ան Շամպայն քաղաքից 65 կմ հյուսիս-արևելք, Շառլվիլ Մեզիեր քաղաքից 45 կմ հարավ։
Խոլեցիստէկտոմիա
Լապարասկոպիկ տեխնիկան
Ֆիլիպ Մյուրեն իրակացրել է լապարասկոպիկ խոլեցիստէկտոմիա 1987 թ.-ի մարտի 17-ին Ֆրանսիայի Լիոն քաղաքում ։ Նրա տեխնիկան անմիջապես ընդունվեց և հաստատվեց Ֆրանսիայում ։ Հետագայում՝ առաջին երեք տարվա ընթացքում, այն ներկայացվեց ամբողջ աշխարհին ։ Մեծ տարածվածություն գտնելով մարդկանց շրջանում, լապարասկոպիկ տեխնիկան դարձավ ավելի նախընտրելի քան բաց վիրաբուժական մեթոդը կամ լեղաքարերի ոչ ինվազիվ բուժման մեթոդները ։
Տնտեսական անվտանգություն
Լայն իմաստով անվտանգության սուբյեկտ է ողջ ազգը՝ իր բոլոր ներքին սուբյեկտներով, սակայն դրանցից հիմնականները ազգային այն հաստատություններն են, որոնք ներգրավված են ազգային անվտանգության համակարգում։ Տնտեսական անվտանգությունը ազգային անվտանգության բաղկացուցիչ մասն է։ Անվտանգության ապահովման հիմնական սուբյեկտ է հանդիսանում պետությունը՝ իր օրենսդիր, գործադիր և դատական մարմիններով, ինչպես նաև քաղաքացիները, կուսակցությունները, հասարակական միավորումները և կազմակերպությունները։
Խոլեցիստէկտոմիա
Լապարասկոպիկ տեխնիկան
2013 թվականի դրությամբ, լապարասկոպիկ խոլեցիստէկտոմիան փոխարինել էր բաց վիրաբուժական միջամտությանը որպես առաջին ընտրության մեթոդ չբարդացած լեղաքարային հիվանդությամբ և սուր խոլեցիստիտով հիվանդների շրջանում ։
Տենորգ
Բնակչություն
Բնակչության քանակը ըստ տարիների
Տնտեսական անվտանգություն
Տնտեսական անվտանգությունը ներառում է`
Խոլեցիստէկտոմիա
Լապարասկոպիկ տեխնիկան
2014 թվականին լապարասկոպիկ խոլեցիստէկտոմիան ճանաչեց ոսկե ստանդարտ ախտանշանային լեղաքարային հիվանդության համար ։
Տնտեսական անվտանգություն
Պարենային անվտանգություն
Երկրի պարենային անկախության անհրաժեշտ մակարդակի ապահովման համար պահանջվում է լուծում տալ տեղական արտադրության պարենամթերքների ծավալների էական ավելացմանը, որի համար պահանջվելու է ֆինանսական, նյութատեխնիկական և այլ ռեսուրսների լրացուցիչ ներգրավում, ինչպես նաև մի շարք միջոցառումների իրագործում՝ ուղղված պարենամթերքի արտադրության բնագավառում բարենպաստ իրավատնտեսական դաշտի ձևավորմանը։ Բավական է նշել, որ ներկայումս Հայաստանում տեղական արտադրության հաշվին բավարարվում է բնակչության պարենային պահանջի միայն 55 %-ը։ Տնտեսական անվտանգության վրա ներգործում են այնպիսի ներքին և արտաքին գործոններ, ինչպիսիք են երկրի բնական ռեսուրսներով ապահովված լինելու մակարդակը, կառուցվածքային, գիտատեխնոլոգիական, ֆինանսավարկային, կազմակերպչական-կառավարչական գործոնները, աշխատանքային ռեսուրսների օգտագործման մակարդակը, արտասահմանյան ներդրումների ներգրավվածությունը, արտաքին տնտեսական գործընթացների կառավարումը և այլն ։
Տենորգ
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսական անվտանգություն
Տնտեսական անվտանգության չափանիշներ
Տնտեսական անվտանգության գնահատումն իրականացվում է չափանիշների և ցուցանիշների միջոցով։ Չափանիշները կապված են տնտեսության իրավիճակի գնահատման հետ, որը ենթադրում է տնտեսական սպառնալիքների հայտնաբերում և դրանց մակարդակի գնահատում ։ Տնտեսական անվտանգության չափանիշների սահմանման նպատակն է թույլ չտալ այս կամ այն ցուցանիշի մոտենալը տնտեսական սպառնալիքի սահմանային թույլատրելի մեծությանը, կորուստները և ռիսկերը հասցնել նվազագույնի, բարձրացնել երկրի սոցիալ-տնտեսական արդյունավետությունը, ավելացվի մրցունակ ապրանքների արտադրությունը, բարելավվի բնակչության կյանքի որակը, կենսամակարդակը և այլն։ Տնտեսագիտական գրականության մեջ տնտեսական անվտանգության գնահատման, նրա չափանիշների վերաբերյալ գոյություն ունեն էապես տարբերվող մոտեցումներ։ Տնտեսագիտական գրականության մեջ առավել տարածված են Սերգեյ Գլազևի առաջարկած մոտեցումները։ Համաձայն հայտնի տնտեսագետ Սերգեյ Գլազևի առաջարկած մեթոդի, որոշակի ժամանակահատվածի համար տնտեսական անվտանգության ցուցանիշները համեմատվում են իր կողմից առաջարկված ցուցանիշների շեմային մեծությունների հետ ։ Շեմային ցուցանիշների մակարդակը գերազանցելու կամ դրանցից շեղվելու դեպքում երկրի տնտեսական անվտանգության հիմնախնդիրների լուծումը դառնում է հրատապ։ Այնտեղ կարևոր դեր են խաղում վիճակագրական տվյալների առկայությունը և դրանց որակը։ Սովորաբար, որպես տնտեսական անվտանգության շեմային մեծություններ կարելի է ընդունել միջին համաշխարհային ցուցանիշները։ Օրինակ, ներմուծվող պարենային ապրանքների բաժինը չպետք է գերազանցի երկրի ապրանքային շուկայի 25 %-ը, վերամշակվող արդյունաբերական արտադրանքի բաժինը արտահանման մեջ չպետք է պակաս լինի 40 %-ից, բարձր տեխնոլոգիաների արտադրանքը՝ ոչ պակաս թողարկվող արտադրանքի 10-15 %-ից, պետության կողմից գիտության ֆինանսավորումը՝ ՀՆԱ-ից 2 %-ից ։
Խոլեցիստէկտոմիա
Արտաքին հղումներ
Կատեգորիա:Վիրաբուժական հիվանդություններ Կատեգորիա:Վիրաբուժություն Կատեգորիա:Հավելյալ մարսողական գեղձերի հեռացում Կատեգորիա:Գաստրոէնտերոլոգիա
Տենորգ
Տնտեսություն
2010 թվականին ուներ 63 աշխատունակ (15-64 տարեկան) բնակիչ, որոնցից ակտիվ էին 45-ը, իսկ ոչ ակտիվները` 18։ Ակտիվության ցուցանիշը կազմում է 71,4 %։ 45 աշխատունակ մարդկանցից աշխատել է 37 անձ (22 տղամարդ և 15 կին)։ Գործազուրկ են եղել 8 անձ (4 տղամարդ և 4 կին)։ 18 անաշխատունակներից 5-ը եղել են աշակերտներ կամ ուսանողներ, 4-ը` թոշակառուներ, իսկ 9-ը չեն աշխատել տարբեր պատճառներով ։
Տնտեսական անվտանգություն
Տնտեսական անվտանգության սպառնալիքները
Տնտեսական անվտանության կարևորագույն սպառնալիքներից մեկը բնակչության եկամուտների շատ արագ կենտրոնացում բարձր եկամուտներ ունեցող բնակչության ձեռքում ։
Տենորգ
Ծանոթագրություններ
Կատեգորիա:Ֆրանսիայի բնակավայրեր
Տնտեսական անվտանգություն
ՀՀ տնտեսական անվտանգության սպառնալիքները
ՀՀ տնտեսական անվտանգության թիվ մեկ սպառնալիքը բնակչության թվաքանակի աննախադեպ նվազումն է՝ վերափոխումների արդյունքում։ ՀՀ ազգային անվտանգության դեմ ուղղված սպառնալիքներն են պետության, հասարակության, ընտանիքի և անհատի գոյության դեմ ուղղված, դրանց հիմքերը խարխլող կամ հեռանկարային վտանգ ներկայացնող երևույթները, գործողություններն ու անգործությունը ։ Ըստ տարբեր հետազոտողների գնահատականների անկախացումից հետո ՀՀ-ից արտագաղթողների թիվը տատանվում է 600.000-ից մինչև ավելի քան 1 250.000-ի ։ ՀՀ տնտեսական անվտանգության ապահովման բարդությունները սկսվում են աշխարհաքաղաքական անբարենպաստ դիրքից և ռազմավարական նշանակության բնական ռեսուրսներով ապահովվածության ցածր աստիճանից։
Տնտեսական անվտանգության ցուցանիշների շեմային մեծությունները
Ստորև ներկայացված են տնտեսական անվտանգության որոշ ցուցանիշների շեմային մեծությունները.
1.Կենսամակարդակը բնութագրող ցուցանիշներից մեկը դեցիլային գործակիցն է։ Դեցիլային գործակիցը ցույց է տալիս եկամուտների տարբերակվածությունը՝ 10 % ամենահարուստ և 10 % ամենաաղքատ ընտանիքների եկամուտների մեջ։ Ընդորում, դեցիլային գործակիցը չպետք է գերազանցի վեցապատիկը։
2.Ջինիի գործակիցը վիճակագրական ցուցանիշ է, որը վկայում է տվյալ պետության կամ երկրամասի հասարակության տարբեր շերտերում եկամուտների կենտրոնացման աստիճանը։ Գործակիցը արդյունաբերական զարգացած երկրներում հավասար է 0,15-0,17-ի։ Ինչքան այս գործակիցը մոտենում է 1-ին, այնքան մեծանում է անհավասարությունը։
3.Աղքատության ցուցանիշի «բնական» մակարդակն արդյունաբերական զարգացած երկրներում 8,7-9 % է կազմում։ Միջազգային փորձը ցույց է տվել, որ տնտեսության արմատական բարեփոխումների ժամանակաշրջանում գործազրկության մակարդակը թույլատրելի է 15,7-20-ի չափով, սակայն այն կարող է պահպանվել 3-5 տարի։ Իսկ բնականոն զարգացած երկրներում գործազրկությունը կազմում է շուրջ 6-10 %։
4.Ինֆլյացիայի տարեկան նորմալ մակարդակ է համարվում 5-6 %-ը։ 6-10 % տարեկան ինֆլյացիայի դեպքում մշակվում և իրականացվում են այն իջեցնելու հատուկ միջոցառումներ։